ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఐఐఎం జమ్ము లో 5 రోజుల ఆన్ లైన్ పునశ్చరణ కార్యక్రమాన్ని ప్రారంభించిన డాక్టర్ జితేంద్ర సింగ్
ఉత్తర్ భారతంలో వాస్తవవికంగా విద్యకు కేంద్ర బిందువుగా జమ్ము రూపుదిద్దుకున్నదని వెల్లడించిన డాక్టర్ జితేంద్ర సింగ్
జమ్ము లోని ఇండియన్ ఇనిస్టిట్యూట్ అఫ్ మేనేజ్మెంట్ ఎంబీఏ అయిదవ బ్యాచ్, పీహెచ్డీ మొదటి బ్యాచ్ విద్యార్థులకు 5 రోజుల పునశ్చరణ కార్యక్రమాన్ని కేంద్ర ఈశాన్య ప్రాంత అభివృద్ధి , ప్రధాని కార్యాలయం, ప్రజా సమస్యలు, పెన్షన్లు, అణుశక్తి శాఖల సహాయ మంత్రి  డాక్టర్ జితేంద్ర సింగ్ ఈ రోజు ఈ-ప్రారంభం చేసారు. ప్రధాన మంత్రి శ్రీ నరేంద్ర మోడీ నేతృత్వంలోని కేంద్రం- జమ్ము కశ్మీర్ లో విద్యా రంగ అభివృద్ధిలో విజయం సాధించిందని కేంద్ర మంత్రి అన్నారు.
విద్య రంగానికి ఊతం ఇస్తున్న కేంద్రం ముఖ్యంగా జమ్ములో ప్రత్యేక దృష్టి పెట్టి ఇండియన్ ఇనిస్టిట్యూట్ అఫ్ మేనేజ్మెంట్, ఇండియన్ ఇనిస్టిట్యూట్ అఫ్ టెక్నాలజీ, ఇండియన్ ఇన్స్టిట్యూట్ అఫ్ మాస్ కమ్యూనికేషన్, ఎయిమ్స్ ను స్థాపించడం, ఇండియన్ ఇనిస్టిట్యూట్ అఫ్ ఇంటిగ్రేటివ్ మెడిసిన్ స్థాయిని పెంచడం వల్ల ఉత్తర భారతంలోనే ఈ ప్రాంతం విద్యా రంగానికి ప్రధాన కేంద్ర బిందువుగా మారిందని కేంద్ర మంత్రి తెలిపారు. వీటితో పాటు ఇంకా అనేక ఉన్నత ప్రమాణాలు కలిగిన విద్య సంస్థలు జమ్ము లో రాబోతున్నాయని అన్నారు.
డాక్టర్ జితేంద్ర సింగ్ ఇంకా మాట్లాడుతూ, 2019 ఆగస్టు 5 తరువాత చారిత్రక రాజ్యాంగ మార్పులు, విద్యా వృద్ధికి అడ్డంకులు తొలగిపోవడంతో, భారతదేశం నలుమూలల నుండి వివిధ రంగాలకు చెందిన ఉత్తమ అధ్యాపకులు జమ్ము కశ్మీర్ కి రావడానికి సిద్ధంగా ఉన్నారు. డొమిసిల్ చట్టం ఉనికిలోకి రావడంతో మునుపటి భయాలు ఇప్పుడు పోయాయి అని చెప్పారు. ఈ డొమిసిల్ చట్టం అతిపెద్ద ఫలితం అన్ని కొత్త ప్రీమియర్ ఇన్స్టిట్యూట్లలో జమ్ములో విద్యా అధ్యాపకులను సుసంపన్నం చేయడమే అని డాక్టర్ జితేంద్ర సింగ్ ఉద్ఘాటించారు.
ఈ ప్రాంతం ఇప్పుడు పెద్ద పెట్టుబడులకు తెరతీస్తున్నందున, జమ్ములో సరైన సమయంలో ఎయిమ్స్, ఐఐఎం, ఐఐటి, ఇతర సంస్థలను ఏర్పాటు చేసినట్లు డాక్టర్ జితేంద్ర సింగ్ తెలిపారు. కేంద్ర పాలిత ప్రాంత ప్రభుత్వం ఔట్రీచ్ కార్యక్రమాన్ని ప్రారంభించింది. ఉధంపూర్ వంటి చిన్న జిల్లాల్లో కూడా కొత్త పారిశ్రామిక కేంద్రాలు, పారిశ్రామిక ఎస్టేట్ల స్థాపనకు మార్గం సుగమం చేసే రూ.25000 కోట్ల పెట్టుబడులు పెట్టింది అని కేంద్ర మంత్రి చెప్పారు.
భారతదేశం, గ్లోబల్ మాన్యుఫ్యాక్చరింగ్, ఐటి హబ్గా మారే దిశలో ఉందని, అంతరిక్ష రంగంలో మన పరిశోధన ఫలితాలు, పరిశోధనా సారాంశాలను ఇప్పుడు యుఎస్ కి చెందిన నాసా వంటి కొన్ని ప్రధాన ప్రపంచ సంస్థలు కొనుగోలు చేస్తున్నాయని డాక్టర్ సింగ్ చెప్పారు. విశ్వసనీయత, సర్వోన్నతుని మన దేశం ఇప్పటికే స్థాపించిందని ఆయన అన్నారు.
ఇస్రో అతి త్వరలో హ్యూమన్ స్పేస్ ఫ్లైట్ మిషన్ గగన్ యాన్ చేయబోతోంది, కోవిడ్ 19 తదుపరి ప్రపంచంలో, ఆర్థిక వ్యవస్థకు సంబంధించినంతవరకు భారతదేశం ఇలాంటి రకమైన పునరుజ్జీవనాన్ని పొందబోతోంది అని కేంద్ర మంత్రి అన్నారు.
జమ్ము ఐఐఎం ఛైర్మన్ డాక్టర్ మిలిండ్కాంబ్లే తన అధ్యక్ష ప్రసంగంలో మాట్లాడుతూ, ఐఐఎం, జమ్మూ వేగంగా దూసుకుపోతున్నాయని, ఇంత తక్కువ వ్యవధిలో అత్యుత్తమ ఖ్యాతిని సంపాదించిందని, దాని విద్యా నైపుణ్యం, పరిశోధన , అత్యున్నత విద్య ప్రమాణాలు, కార్పొరేటెడ్ అంతర్జాతీయ అనుసంధానాలు దీనికి కారణమని అన్నారు.
అంతకుముందు ఈ-ప్రారంభోత్సవం సందర్భంగా జమ్మూ ఐఐఎం డైరెక్టర్ ప్రొఫెసర్ బి.ఎస్.సహే తన స్వాగత ప్రసంగంలో అంతర్జాతీయ స్థాయిలో నిపుణలను, పారిశ్రామికవేత్తలను అభివృద్ధి చేయడం, సమాజానికి విలువైన సహకారాన్ని అందించడమే మా ఆశయం అని అన్నారు. జమ్ము ఐఐఎంని భారతదేశంలో అత్యుత్తమ బిజినెస్ స్కూల్ గా జాతీయ దృక్పథం, ప్రాంతీయ దృష్టితో కలిగినదిగా మార్చడం తమ కర్తవ్యమనితెలిపారు.
రహదారి రవాణా, హైవేల మంత్రిత్వ శాఖ
ప్రస్తుతం ఏటా 1.5 లక్షల వరకు ఉన్న రోడ్డు ప్రమాదాల మరణాలను సగానికి పైగా తగ్గించాలనే లక్ష్యం 2030 వరకు కాకుండా 2025 సంవత్సరంలోనే సాధిస్తామని విశ్వాసం వ్యక్తం చేసిన శ్రీ గడ్కరీ
ప్రమాద హేతువులైన బ్లాక్ స్పాట్లను తొలగించేందుకు తగు మార్గదర్శక చర్యలు సూచించేలా జిల్లా కమిటీలకు నాయకత్వం వహించాల్సిందిగా ఎంపీ లకు పిలుపు ఇచ్చిన కేంద్ర మంత్రి; ప్రపంచంలోనే ఉత్తమ పద్ధతులను అవలంబించేలా తగు సూచనలకు ఆహ్వానం
పీపీపీ విధానం ద్వారా మున్సిపల్, ప్రాంతీయ, జాతీయ స్థాయిలో ఇంటెలిజెంట్ రవాణా వ్యవస్థను అభివృద్ధి చేయడానికి రూపొందించే విధానం, టెండరింగ్ నమూనాలకు ఆదేశాలు ఇస్తున్నాం: శ్రీ గడ్కరీ
రహదారి భద్రత పై వెబినార్ లో శ్రీ గడ్కరీ ప్రసంగించారు
ప్రస్తుతం ఏటా 1.5 లక్షల వరకు ఉన్న రోడ్డు ప్రమాదాల మరణాలను సగానికి పైగా తగ్గించాలనే లక్ష్యం 2030 వరకు కాకుండా 2025 సంవత్సరంలోనే సాధిస్తామని కేంద్ర రోడ్డు రవాణా, హైవేలు, ఎంఎస్ఎంఈ శాఖల మంత్రి శ్రీ నితిన్ గడ్కరీ విశ్వాసం వ్యక్తం చేశారు. రహదారి భద్రతపై జరిగిన వెబినార్ లో ఆయన మాట్లాడుతూ రాష్ట్ర ప్రభుత్వాలు, వివిధ వాటాదారుల సహకారంతో ఈ లక్ష్యాన్ని ఫాస్ట్ ట్రాక్ లో అధిగమిస్తామని ఆయన అన్నారు.
దేశంలో ఇంటెలిజెంట్ ట్రాన్స్పోర్ట్ సిస్టమ్ ఏర్పాటుతో సహా రోడ్డు ప్రమాదాలను తగ్గించడానికి తమ మంత్రిత్వ శాఖ చాలా కార్యక్రమాలు చేపట్టిందని శ్రీ గడ్కరీ తెలిపారు. జాతీయ రహదారులపై బ్లాక్ స్పాట్లు లేకుండా చేయడానికి ప్రపంచ బ్యాంకు, ఏడీబీలు చెరో రూ.7000 కోట్లు అందిస్తున్నాయని ఆయన అన్నారు. జాతీయ రహదారులపై బ్లాక్ స్పాట్లను ఇప్పటికే గుర్తించామని వీటిని తొలగించడానికి కేంద్రం ఇప్పటికే రూ.20,000 కోట్లు ఖర్చు చేసిందని ఆయన వెల్లడించారు. ఏటా జరుగుతున్న సుమారు 1.5 లక్షల రోడ్డు ప్రమాద మరణాలలో, 53,000 మంది హైవే ప్రమాదాలలోనే మరణిస్తున్నారని ఆయన చెప్పారు. ప్రపంచ బ్యాంకు సహాయంతో ఒక ప్రాజెక్టును అమలు చేయడం ద్వారా తమిళనాడు రాష్ట్రం, ప్రమాదాల్లో మరణాలను 25% తగ్గించిందని శ్రీ గడ్కరీ అన్నారు.
వివిధ వాటాదారుల ముఖ్యమైన పాత్రను ప్రస్తావించిన ఆయన, ముఖ్యంగా విశ్వవిద్యాలయాలు, విద్యాసంస్థలు, ఎన్జిఓలు, రాష్ట్ర ప్రభుత్వాలు మొదలైన వాటి సహకారం మనకు అవసరమని ఆయన చెప్పారు. జిల్లా రహదారి కమిటీలకు అధ్యక్షత వహించే పార్లమెంటు సభ్యులకు, బ్లాక్ స్పాట్లను గుర్తించి, పరిష్కారాలను చూపాలని శ్రీ గడ్కరీ సూచించారు . రాష్ట్ర, మునిసిపల్ రోడ్లపై బ్లాక్ స్పాట్లను గుర్తించాల్సిన అవసరం ఉందని ఆయన చెప్పారు, అక్కడ ప్రభుత్వ, రాష్ట్ర ప్రభుత్వాలు, ఎమ్మెల్యేలు, ఎంపిల సహకారం ఎంతో అవసరం ఉందని ఆయన నొక్కి చెప్పారు. కోవిడ్ మహమ్మారి వల్ల కలిగే ఒత్తిడిని తగ్గించి, పిపిపి మోడ్లో దేశంలో తెలివైన రహదారి రవాణా అవస్థాపనను నిర్మించాల్సిన అవసరాన్ని ఆయన నొక్కి చెప్పారు. పిపిపి విధానం ద్వారా మునిసిపల్, ప్రావిన్షియల్, జాతీయ స్థాయిలో ఇంటెలిజెంట్ ట్రాన్స్పోర్ట్ సిస్టమ్ను అభివృద్ధి చేయడానికి విధానాన్ని, టెండరింగ్ నమూనాలను రూపొందించడానికి ఆదేశాలు జారీ చేస్తున్నట్లు శ్రీ గడ్కరీ తెలియజేశారు. ఇందుకు అతను అన్ని వాటాదారుల సలహాలను ఆహ్వానించారు. తద్వారా ప్రపంచ ఉత్తమ పద్ధతులను దేశంలో అనుసరించే వ్యవస్థను అమల్లోకి తెస్తామని శ్రీ గడ్కరీ తెలిపారు.
యువజన వ్యవహారాలు, క్రీడల మంత్రిత్వ శాఖ
'టెన్జింగ్ నార్గే నేషనల్ అడ్వెంచర్ అవార్డు 2022' కోసం దరఖాస్తులు ఆహ్వానించిన భారత యువజన వ్యవహారాలు & క్రీడల మంత్రిత్వ శాఖ
దరఖాస్తుల సమర్పణకు తుది గడువు 14 జులై 2023
భారత యువజన వ్యవహారాలు & క్రీడల మంత్రిత్వ శాఖ, 'టెన్జింగ్ నార్గే నేషనల్ అడ్వెంచర్ అవార్డు 2022'  కోసం దరఖాస్తులు ఆహ్వానించింది. సాహస రంగంలో వ్యక్తులు సాధించిన విజయాలను గుర్తించడానికి మంత్రిత్వ శాఖ ఈ జాతీయ స్థాయి పురస్కారాలు అందజేస్తోంది. ఓర్పు, ప్రమాదాలకు ఎదురెళ్లడం, జట్టుకు సహకారం అందించడం, సవాళ్లు విసిరే పరిస్థితుల్లో త్వరగా స్పందించడం, సిద్ధంగా ఉండడం వంటి సాహస స్ఫూర్తిని యువత పెంపొందించుకునేలా ప్రోత్సహించడం కోసం ఈ అవార్డులను మంత్రిత్వ శాఖ ప్రదానం చేస్తోంది.
టీఎన్ఎన్ఏఏ 2022 కోసం దరఖాస్తులను 15 జూన్ 2023 నుంచి 14 జులై 2023 వరకు https://awards.gov.in పోర్టల్ ద్వారా సమర్పించాలి. పురస్కారాలకు సంబంధించిన మార్గదర్శకాలను https://yas.nic.in/youth-affairs/inviting-nominations-tenzing-norgay-national-adventure-award-2022-15th-june-2023-14th లింక్ ద్వారా మంత్రిత్వ శాఖ వెబ్సైట్లో చూడవచ్చు. అద్భుతమైన పనితీరు, అత్యుత్తమ నాయకత్వ లక్షణాలు, సాహసోపేత క్రమశిక్షణ, భూమి, వాయువు లేదా నీరు  రంగాల్లో నిరంతర విజయాలను సాధించిన ఏ వ్యక్తి అయినా పైన సూచించిన పోర్టల్ ద్వారా పురస్కారం కోసం దరఖాస్తు చేసుకోవచ్చు.
టీఎన్ఎన్ఏఏ 2022లో భాగంగా కాంస్య విగ్రహం, ధృవపత్రం, పట్టు టై/చీరతో కూడిన బ్లేజర్, 15 లక్షల నగదు అందిస్తారు. అర్జున పురస్కారాలతో పాటు విజేతలకు ఈ అవార్డులు అందజేస్తారు.
భూమి, సముద్రం, వాయు రంగాల్లో చేసిన సాహసాలకు లాండ్ అడ్వెంచర్, వాటర్  అడ్వెంచర్, ఎయిర్ అడ్వెంచర్, జీవితకాల సాఫల్య పురస్కారం పేరిట నాలుగు విభాగాల్లో అవార్డులు ఇస్తారు. భూమి, సముద్రం, వాయు విభాగాల్లో అందించే పురస్కారాల కోసం గత మూడేళ్లలో సాధించిన విజయాలను పరిగణనలోకి తీసుకుంటారు. జీవితకాల సాఫల్య పురస్కారం కోసం మొత్తం వృత్తి జీవితంలో సాధించిన ఘనతను పరిగణనలోకి తీసుకుంటారు.
రసాయనాలు, ఎరువుల మంత్రిత్వ శాఖ
వైద్య పరికరాలకు మద్దతు ఇచ్చే కీలక కార్యక్రమం "మెడికల్ డివైజ్ పార్కుల ప్రోత్సాహ" పథకం నోటిఫై అయింది
రూ.400 కోట్ల ఆర్థిక వ్యయంతో , ఈ పథకం ఉత్పాదక వ్యయాన్ని గణనీయంగా తగ్గించడం, వనరులను ఆప్టిమైజ్ చేయడం, ఆర్థిక వ్యవస్థలను నిర్మించడం, ప్రామాణిక పరీక్ష మరియు మౌలిక సదుపాయాల సౌకర్యాలను సులభంగా పొందడం లక్ష్యంగా పెట్టుకుంది
పథకం కింద హిమాచల్ ప్రదేశ్, తమిళనాడు, మధ్యప్రదేశ్, ఉత్తర ప్రదేశ్ వైద్య పరికరాల పార్కులను ఏర్పాటు చేయడానికి "సూత్రప్రాయంగా" ఆమోదం లభించింది
భారతదేశాన్ని 'ఆత్మనిర్భర్'గా తీర్చిదిద్దే సాహసోపేతమైన చర్యలో, కేంద్ర ప్రభుత్వం వైద్య పరికరాల పరిశ్రమను రాబోయే సంవత్సరాల్లో తన సామర్థ్యాన్ని పెంచుకోడానికి వీలుగా ఒక కీలక చొరవ తీసుకుంది. ఈ రంగంలో సరైన మౌలిక సదుపాయాల కల్పన కోసం అధిక స్థాయి పెట్టుబడుల అవసరాన్ని గుర్తించి, ఫార్మాస్యూటికల్స్ విభాగం కింది లక్ష్యాలతో "మెడికల్ డివైజ్ పార్కుల ప్రమోషన్" కోసం పథకాన్ని నోటిఫై చేసింది:
ఏ. పెరిగిన పోటీతత్వం కోసం ప్రపంచ స్థాయి సాధారణ మౌలిక సదుపాయాల కల్పన ద్వారా ప్రామాణిక పరీక్ష మరియు మౌలిక సదుపాయాల సులువుగా అందుబాటులో ఉండటం వలన వైద్య పరికరాల ఉత్పత్తి వ్యయం గణనీయంగా తగ్గుతుంది. దీని వల్ల స్థానిక మార్కెట్ లో వైద్య పరికరాలు అందుబాటు ధరల్లో లభ్యమవుతాయి.
బి. వనరుల ఆప్టిమైజేషన్, నిర్ణీత పరిమాణ ఆర్థిక వ్యవస్థల కారణంగా ఉత్పన్నమయ్యే ప్రయోజనాలను పొందడం.
ఈ పథకం కింద అభివృద్ధి చేసే మెడికల్ డివైజెస్ పార్కులు ఒకే చోట సాధారణ మౌలిక సదుపాయాలను అందిస్తాయి, తద్వారా దేశంలో వైద్య పరికరాల తయారీకి బలమైన పర్యావరణ వ్యవస్థను రూపొందిస్తుంది మరియు తయారీ వ్యయాన్ని గణనీయంగా తగ్గిస్తుంది. పథకం మొత్తం ఆర్థిక వ్యయం రూ. 400 కోట్లు, పథకం వ్యవధి 2020-2021 ఆర్థిక సంవత్సరం నుండి 2024-2025 వరకు ఉంటుంది. ఎంచుకున్న మెడికల్ డివైజ్ పార్కుకు ఆర్థిక సాయం సాధారణ మౌలిక సదుపాయాల సౌకర్యాల ప్రాజెక్ట్ వ్యయంలో 70% ఉంటుంది. ఈశాన్య రాష్ట్రాలు, కొండ ప్రాంతాల విషయంలో, ప్రాజెక్ట్ వ్యయంలో 90% ఆర్థిక సహాయం ఉంటుంది. ఒక మెడికల్ డివైజ్ పార్క్ కోసం పథకం కింద గరిష్ట సాయం రూ. 100 కోట్లు.
మొత్తంగా, ఈ పథకం కింద 16 రాష్ట్రాలు/కేంద్రపాలిత ప్రాంతాల నుండి ప్రతిపాదన స్వీకరించారు. రాష్ట్రాలు/కేంద్రపాలిత ప్రాంతాల ఎంపిక ఛాలెంజ్ పద్ధతిపై ఆధారపడి ఉంటుంది, ఇది పథకం మూల్యాంకన ప్రమాణాలలో ప్రతిబింబిస్తుంది. యుటిలిటీ ఛార్జీలు, స్టేట్ పాలసీ ప్రోత్సాహకాలు, పార్కు మొత్తం విస్తీర్ణం, భూమి లీజు రేటు, పార్కు కనెక్టివిటీ, సులభతర వ్యాపార ర్యాంకింగ్, సాంకేతికత లభ్యత వంటి పథకాల మార్గదర్శకాలలో పేర్కొన్న పారామితులపై రాష్ట్రాలు/కేంద్రపాలిత ప్రాంతాల ర్యాంకింగ్ పద్దతి ఆధారపడి ఉంటుంది. మానవశక్తి మొదలైనవి మూల్యాంకనం ఆధారంగా, ఈ పథకం కింద హిమాచల్ ప్రదేశ్, తమిళనాడు, మధ్యప్రదేశ్, ఉత్తర ప్రదేశ్ రాష్ట్ర ప్రభుత్వ ప్రతిపాదనలకు "సూత్రప్రాయంగా" ఆమోదం లభించింది. పేర్కొన్న రాష్ట్రాల ఆర్థిక సామర్థ్యం, పర్యావరణ వ్యవస్థ ఆకర్షణ మరియు పారిశ్రామిక ఉనికిని బట్టి ఈ రాష్ట్రాల గుణాత్మక అంచనా కూడా ఈ రాష్ట్రాల ఎంపికను ధృవీకరించింది.
ఈ పథకం సహకార ఫెడరలిజం స్ఫూర్తిని ప్రతిబింబిస్తుంది, ఇక్కడ కేంద్ర ప్రభుత్వం, రాష్ట్ర ప్రభుత్వాలు ఆ రంగం మెరుగైన పనితీరు కోసం మధ్యస్థ పరికరాల పార్కులను అభివృద్ధి చేయడానికి భాగస్వాములు అవుతాయి.
మానవ వనరుల అభివృద్ధి మంత్రిత్వ శాఖ
గ్రామీణ ప్రాంతాలలో నాణ్యమైన విద్య లభ్యమయ్యేలా నిశ్చయం చేసుకునేందుకు ప్రభుత్వం చేపట్టిన ప్రయత్నాలు
విద్యా సంవత్సరం 2018-19 నుంచి భారత ప్రభుత్వం పాఠశాల విద్య కోసం ఒక సమగ్ర స్కీము సమగ్ర శిక్షను ప్రారంభించింది. పాఠశాల విద్యకు సంబంధించిన అన్ని స్థాయిలలో అంటే శిశు  స్థాయి నుంచి 12వ తరగతి  వరకు నాణ్యమైన సమీకృత మరియు సమధర్మ విద్యను ఖచ్చితంగా అమలు చేసే లక్ష్యంతో సమగ్ర శిక్షను ప్రారంభించడం జరిగింది. దాని ఉద్దేశం ప్రీ స్కూల్ , ప్రాధమిక, మాధ్యమిక, సెకండరీ నుంచి సీనియర్ సెకండరీ స్థాయిలకు చేరడం అనేది 'పాఠశాల' స్వరూపంగా ఊహించడం జరిగింది. కేంద్ర ప్రభుత్వం ఆర్ధిక సహాయంతో మునుపు ప్రారంభించిన మూడు స్కీములు సర్వ శిక్షా అభియాన్ , రాష్ట్రీయ మాధ్యమిక శిక్షా అభియాన్  మరియు ఉపాధ్యాయ విద్య  లను కలిపి రూపొందించిందే సమగ్ర శిక్ష స్కీము.
పాఠశాల విద్యకు సంబంధించిన అన్ని స్థాయిలలో లింగ మరియు సామాజిక వర్గ అంతరాలను పూడ్చడం ఈ స్కీము ప్రధాన ఉద్దేశాలలో ఒకటి. బాలికలు, షెడ్యూల్ కులాలు , షెడ్యూల్ తెగలు , మైనారిటీ వర్గాలు మరియు ట్రాన్స్ జెండర్ లకు నాణ్యమైన విద్యను అందుబాటులోకి తేవడం ఈ స్కీము లక్ష్యం. పట్టణాలలో నిర్ధనులైన పిల్లలు, తరచు వలసల వల్ల ప్రభావితులయ్యే పిల్లలు మరియు మారుమూల ప్రాంతాలలో మరియు విసిరేసినట్లున్న ఆవాస ప్రాంతాలలో పిల్లల పట్ల ఈ స్కీము ప్రత్యేక శ్రద్ధ చూపుతుంది. ప్రాధమిక పాఠశాలలు, మాధ్యమిక పాఠశాలలు ఏర్పాటు అదనపు తరగతి గదులు, మరుగుదొడ్లు, కస్తూరిబా గాంధీ బాలికా విద్యాలయాలు  నిర్మించేటప్పుడు ప్రత్యేక దృష్టి జిల్లాలు, విద్యావిషయకంగా వెనుకబడిన బ్లాకులు, వామపక్ష తీవ్రవాద ప్రభావం ఉన్న జిల్లాలు, ఆకాంక్షలతో కూడిన జిల్లాల వంటి వాటికి ప్రాధాన్యం ఇవ్వడానికి స్కీములో ఏర్పాటు చేశారు.
పి ఎం ఈ - విద్య పేరిట ఒక సమగ్ర ప్రయత్నం ప్రారంభించారు. బహుళ పద్ధతిలో బోధన చేసేందుకు ఉద్దేశించిన ఈ-విద్య డిజిటల్ /ఆన్ లైన్ /ఆన్ ఐయిర్ విద్యలను ఒకటిగా చేస్తుంది. దీని ద్వారా దేశవ్యాప్తంగా దాదాపు 27 కోట్ల మంది పిల్లలకు ప్రయోజనం కలుగుతుంది.
రాష్ట్రాలు / కేంద్రపాలిత ప్రాంతాలలో పాఠశాల విద్యకు అవసరమైన ఈ-విషయాన్ని సమకూర్చడానికి దేశ డిజిటల్ మౌలిక సదుపాయం దీక్ష ఏర్పాటు చేశారు. అన్ని తరగతులకు క్యూ ఆర్ కోడ్ ఉన్న పాఠ్య పుస్తకాలు సమకూరుస్తారు. దీని ఉద్దేశం ఒకే దేశం, ఒకే డిజిటల్ వేదిక.
స్వయం ప్రభలో ఒక తరగతికి ఒక టెలివిజన్ ఛానల్ ఉండే విధంగా 1 నుంచి 12 తరగతులకు ఛానల్స్ ఉంటాయి.
రేడియో, సామాజిక రేడియో మరియు సి బి ఎస్ ఇ పోడ్కాస్ట్ - శిక్షావాణిలను స్వయం పోర్టల్, ఈ-పాఠశాల విస్తృతంగా ఉపయోగించుకుంటాయి.
దృష్టిలోపం, వినికిడి సమస్య ఉన్నవారికోసం ప్రత్యేక ఈ-విషయంతో ' డైసీ' అనే ప్రత్యేక సమాచార వ్యవస్థను అభివృద్ధి చేశారు. అంతేకాక సంజ్ఞలతో రూపొందించిన బోధనాంశాలను జాతీయ ఓపెన్ స్కూలు వెబ్ సైటు / యూ ట్యూబ్ లో ఉంచారు.
కేంద్ర మానవ వనరుల అభివృద్ధి శాఖ మంత్రి శ్రీ రమేశ్ పోఖ్రియాల్ 'నిశాంక్' సోమవారం లోక్ సభకు ఇచ్చిన లిఖితపూర్వక జవాబులో ఈ సమాచారం తెలియజేశారు.
హోం మంత్రిత్వ శాఖ
తుర్కియే భూకంప ప్రభావిత ప్రాంతాల్లో అన్వేషణ-రక్షణ కార్యకలాపాల కోసం రెండు ఎన్డీఆర్ఎఫ్ బృందాల మోహరింపు
గౌరవనీయ ప్రధానమంత్రి శ్రీ నరేంద్ర మోదీ ఆదేశాల మేరకు తుర్కియేలో 06.02.2023నాటి భారీ భూకంప విధ్వంసం సంభవించిన ప్రాంతాల్లో అన్వేషణ-రక్షణ కార్యకలాపాల్లో తోడ్పడేందుకు భారత ప్రభుత్వం సిద్ధమైంది. ఈ మేరకు ఇవాళ 101 మందితో కూడిన జాతీయ విపత్తు ప్రతిస్పందన దళం  సిబ్బందిసహా ప్రత్యేక శిక్షణ పొందిన శునకదళం, ఇతరత్రా పరికరాలను పంపింది. ఈ సహాయ బృందం భారత వాయుసేనకు చెందిన ప్రత్యేక విమానంలో అక్కడికి చేరుకుంటుంది. ‘ఎన్డీఆర్ఎఫ్’ దళం కమాండెంట్ శ్రీ గుర్మీందర్ సింగ్ నాయకత్వంలో వైద్యులు, పారామెడికల్ సిబ్బంది అవసరమైన సహాయ సహకారాలు అందిస్తారు. ఈ బృందాలు అన్నివిధాలా స్వీయ-నియంత్రణతో తమ కర్తవ్యం నిర్వర్తిస్తాయి. అవసరమైన అత్యాధునిక అన్వేషణ-రక్షణ, వ్యక్తిగత భద్రత పరికరాలన్నీ ఈ బృందాల వద్ద ఉన్నాయి. సహాయ-రక్షణ చర్యల్లో ఎన్డీఆర్ఎఫ్ బృందం తుర్కియే స్థానిక అధికారులకు తోడ్పడుతుంది.
గౌరవనీయ ప్రధానమంత్రి నిర్దేశించిన మేరకు భూకంప విలయ సంక్షోభం నుంచి కోలుకోవడంలో తుర్కియే ప్రభుత్వానికి అవసరమైన అన్నిరకాల సహాయం అందించడానికి భారత ప్రభుత్వం కట్టుబడి ఉంది.
మహిళా, శిశు అభివృద్ధి మంత్రిత్వ శాఖ
అంగన్వాడీ కార్యకర్తలకు స్మార్ట్ ఫోన్లు
మరింత సమర్థంగా సేవలను అందించడానికి పోషణ్ అభియాన్ కింద అంగన్వాడీ కార్యకర్తలకు స్మార్ట్ ఫోన్లు అందించడం జరిగింది. ప్రభుత్వ ఈ-మార్కెట్ ద్వారా ఈ ఫోన్లను కొనుగోలు చేశారు. మొత్తం 11.03 లక్షల స్మార్ట్ ఫోన్లను ఆంధ్రప్రదేశ్ తో సహా 33 రాష్ట్రాలు/ కేంద్రపాలిత ప్రాంతాలు కొనుగోలు చేశాయి.
అంగన్వాడీ కార్యకర్తలు బౌతికంగా వినియోగించే రిజిస్టర్లను పోషణ్ అభియాన్ మొబైల్ అప్లికేషన్ డిజిటలైజ్ చేసి యాంత్రీకరిస్తుంది. దీనివల్ల ఏడబ్ల్యుడబ్ల్యు ఏడబ్ల్యుహెచ్ ల సమయం ఆదా అవుతుంది. వారి పెనితీరు కూడా మెరుగుపడుతుంది. తాజా పరిస్థితిని సమీక్షించడానికి వారికి అవకాశం కలుగుతుంది.
ఐసీటీ అమలు, కలయిక, ప్రజల సమీకరణ, ప్రవర్తనలో మార్పు, ప్రజల సహకారంతో కార్యక్రమాలను నిర్వహించడం, సామర్ధ్య పెంపుదల, ఆవిష్కరణ, అవార్డులు ఇవ్వడం లాంటి అంశాలకు పోషణ్ అభియాన్ కింద బడ్జెట్ కేటాయింపులు జరుగుతాయి. 2021 మార్చి 31 వ తేదీ నాటికి పోషణ్ అభియాన్ కింద రాష్ట్రాలు/ కేంద్రపాలిత ప్రాంతాలకు 5,31,279.08 లక్షల రూపాయలు కేటాయించడం జరిగింది. ఆంధ్రప్రదేశ్ తో పాటు రాష్ట్రాలు/కేంద్రపాలిత ప్రాంతాలకు విడుదల చేసిన నిధుల వివరాలు అనుబంధం-I లో పొందుపరచడం జరిగింది.
ఈ వివరాలను కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈరోజు రాజ్యసభలో లిఖితపూర్వకంగా ఇచ్చిన సమాధానంలో తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో దాదాపు 11.81 కోట్ల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
11,81,81,970
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద దాదాపు 11.81 కోట్ల  డోసులు అందుబాటులో ఉన్నాయి.
ప్రధాన మంత్రి కార్యాలయం
ఈశ్వతిని దేశ ప్రధానమంత్రి అంబ్రోస్ మాండ్వులో ద్లమిని మృతి పట్ల సంతాపం ప్రకటించిన - ప్రధానమంత్రి నరేంద్రమోదీ
ఈశ్వతిని దేశ ప్రధానమంత్రి అంబ్రోస్ మాండ్వులో ద్లమిని మృతి పట్ల ప్రధానమంత్రి శ్రీ నరేంద్రమోదీ విచారం వ్యక్తం చేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "ప్రధానమంత్రి అంబ్రోస్ మాండ్వులో ద్లమిని మృతి చెందడం పట్ల, ఈశ్వతి దేశ ప్రభుత్వానికీ, ఆ దేశ ప్రజలకు నా ప్రగాఢ సంతాపం తెలియజేస్తున్నాను. విచారంలో ఉన్న వారి కుటుంబ సభ్యులకు మా ప్రార్ధనలు, సానుభూతి తెలియజేస్తున్నాను." అని పేర్కొన్నారు.
రసాయనాలు, ఎరువుల మంత్రిత్వ శాఖ
ఫాగ్మిల్ సంస్థ నుంచి రూ.12.51 కోట్ల డివిడెండ్ను అందుకున్న కేంద్ర రసాయన, ఎరువుల శాఖ మంత్రి
- మినిరత్న-II కంపెనీ అయిన ఎఫ్సీఐ ఆరావళి జిప్సం అండ్ మినరల్స్ ఇండియా లిమిటెడ్  నుంచి ఇది పదహారో డివిడెండ్
ఎఫ్సీఐ ఆరావళి జిప్సం అండ్ మినరల్స్ ఇండియా లిమిటెడ్  నుంచి 2019-20 ఆర్థిక సంవత్సరానికి సంబంధించి రూ.12,51,00,000/-  డివిడెంఢ్ కేంద్రానికి లభించింది. సంస్థ సీఎండీ బ్రిగేడియర్ అమర్ సింగ్ రాథోడ్ ఇందుకు సంబంధించిన చెక్కును కేంద్ర రసాయన, ఎరువుల మంత్రి శ్రీ.డి.సదానంద గౌడకు ఈ రోజు అందజేశారు. కేంద్ర ఎరువుల శాఖ కార్యదర్శి శ్రీ రాజేష్ కుమార్ చతుర్వేది కూడా ఈ కార్యక్రమంలో పాల్గొన్నారు. ఈ సందర్భంగా శ్రీ గౌడ మాట్లాడుతూ గత కొన్ని సంవత్సరాల నుండి ఫాగ్మిల్ సంస్థ భారత ప్రభుత్వానికి డివిడెండ్ చెల్లిస్తూ వస్తోందని అన్నారు. గత 17 సంవత్సరాల వ్యవధిలో కంపెనీ రూ.101.34 కోట్ల మేర సంచిత డివిడెండ్ను చెల్లించింది. అనగా ప్రారంభ చెల్లింపు మూలధనం రూ.7.33 కోట్లకు ఇది 1382% రెట్లు. ఈ కంపెనీ సాధించిన ఫలితాలు మరియు వృద్ధిని ఆయన ప్రశంసించారు. రాబోయే సంవత్సరాల్లో కంపెనీ మరింత మెరుగ్గా వృద్ధి చెందుతుందని, రానున్న రోజుల్లో మరింత అధిక మొత్తంలో డివిడెండ్లను అందిస్తుందన్న ఆశాభావాన్ని ఆయన ఈ సందర్భంగా వ్యక్తం చేశారు. జోధ్పూర్ మైనింగ్ ఆర్గనైజేషన్  యొక్క యూనిట్) తరువాత 14.02.2003 న ఫాగ్మిల్ ఏర్పాటు చేయడమైంది. 01.04.2003 నుంచి ఇది కార్యకలాపాలను ప్రారంభించింది రూ.10 కోట్ల అధీకృత మూలధనం మరియు రూ.7.33 కోట్ల పెయిడప్ మూలధనంతో ఈ సంస్థ కార్యకలాపాలు ప్రారంభమయ్యాయి. 2017-18 సంవత్సరంలో సంస్థ రూ.22.67 కోట్ల విలువైన బోనస్ షేర్ క్యాపిటల్ను  జారీ చేసింది. దీని ఫలితంగా కంపెనీ పెయిడ్ అప్ క్యాపిటల్ రూ.30.00 కోట్లకు పెరిగింది.
ఈశాన్య ప్రాంత అభివృద్ధి మంత్రిత్వ శాఖ
ఈశాన్యప్రాంత అభివృద్ధి మంత్రిత్వ శాఖ -ఎన్ఇసి ఆధ్వర్యంలో నమోదు చేసుకున్న సంస్థ ఎన్ఇఆర్సిఆర్ఎంఎస్ స్వయం సమృద్ధి చొరవ వడ్రంగి పనికి మార్గం
తన కుటుంబాన్ని పోషించే ప్రక్రియలో చురాచంద్పూర్ జిల్లాలోని ఖోచిజంగా్ గ్రామానికి చెందిన మాంగ్మిన్లున్ సింగ్ సుత్ ఎన్నో కష్టాలను ఎదుర్కొన్నాడు. అతడి కుటుంబ ఆర్థిక పరిస్థితి పరిమిత వనరులు, ప్రాథమిక సేవలు అందుకోవడంలో నిమగ్నమై ఉంది. వారి జీవితాలు ప్రమాదంలో పడ్డాయి. అయితే, అతడు అదృష్టం కలిగిన వడ్రంగి పనివాడు. అతడు పట్టణంలోని పెద్ద వడ్రంగి వర్క్షాప్లో పని చేయడం ప్రారంభించి, రోజుకు కేవలం రూ.300/-లను ఆర్జించడం మొదలు పెట్టాడు. అంత తక్కువ డబ్బు కారణంగా అతడు తన కుటుంబ ప్రాథమిక అవసరాలను తీర్చలేకపోయేవాడు.
కాగా, 2028-2019ల7 అతడు వడ్రంగి పని లబ్ధిదారుగా ఎంపికై, రూ. 18000 /-  భారత ప్రభుత్వానికి చెందిన ఈశాన్యప్రాంత అభివృద్ధి శాఖ కింద చేపట్టిన ఎన్ ఇసి, ఎన్ ఇఆర్సిఆర్ ఎంఎస్కు చెందిన ఎన్ఇ ఆర్ సిఒఆర్ ఎం ప్రాజెక్టు మూడవ దశ కింద పొందాడు. ఆ డబ్బుతో అతడు తన వడ్రంగి కార్యకలాపాలను సాగించేందుకు అతడు అవసరమైన పరికరాలను కొనుగోలు చేశాడు. వడ్రంగి కార్యకలాపం పై వచ్చే రెగ్యులర్ ఆదాయం అతడు తన కుటుంబాన్ని పోషించుకునేందుకు, తన పిల్లలను గుణాత్మక విద్య కోసం బడికి పంపడానికి అవకాశాన్ని ఇచ్చింది,
నన్ను ఎంపిక చేసినందుకు ఎన్ఎఆర్ఎంజికి నా కృతజ్ఞతలు, నాకు ఆశాకిరణాన్ని ఇచ్చిన ఎన్ఇఆర్సిఒఆర్ఎం ప్రాజెక్టుకు రుణపడి ఉంటాను. మా గ్రామంలో తన అందమైన ప్రయాణాన్ని ప్రాజెక్టు కొనసాగించాలని ప్రార్థిస్తున్నానని,చురాచంద్పూర్ లో ప్రాజెక్టు లబ్ధిదారు అయిన మాంగ్మిన్లున్ సింగ్ సుత్ అన్నాడు.
అనంతరం అతడు ఒక మాదిరి వడ్రంగి దుకాణాన్ని స్వంతం చేసుకుని, తన వ్యాపారాన్ని విస్తరించాడు. కేవలం తన గ్రామంలోనే కాక పట్టణమంతా ప్రముఖ వడ్రంగి పనివాడిగా కీర్తినార్జించాలన్న తపన అతడిని అందుకు ప్రోత్సహించింది. ఎన్ఎఆర్ఎంజి మద్దతుతో అతడు విజయవంతమైన వ్యాపారవేత్త కావడమే కాక మాస్టర్ ట్రైనర్ అయ్యాడు. అతడి అభిరుచి, నిబద్ధత కారణంగానే నేడు అతడు సమూహంలో ప్రత్యేకంగా నిలిచాడు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
“ప్రసారం & కేబుల్ సేవల కోసం నియంత్రణ విధివిధానాల సమీక్ష”పై ట్రాయ్ విడుదల చేసిన సంప్రదింపుల పత్రంపై వ్యాఖ్యలు, ప్రతివ్యాఖ్యలు స్వీకరించడానికి చివరి తేదీ పొడిగింపు
'టెలికాం రెగ్యులేటరీ అథారిటీ ఆఫ్ ఇండియా'  08 ఆగస్టు 2023న “ప్రసారం & కేబుల్ సేవల కోసం నియంత్రణ విధివిధానాల సమీక్ష”పై ఒక సంప్రదింపు పత్రాన్ని విడుదల చేసింది. సంప్రదింపు పత్రంలో ప్రస్తావించిన అంశాలపై వాటాదార్ల నుంచి వ్యాఖ్యలు & ప్రతివ్యాఖ్యలు స్వీకరించే తేదీలను, తొలుత, వరుసగా 05 సెప్టెంబర్ 2023 & 19 సెప్టెంబర్ 2023గా నిర్ణయించింది.
సమయం పొడిగింపు కోసం వాటాదార్ల నుంచి వచ్చిన అభ్యర్థనలను దృష్టిలో పెట్టుకుని, రాతపూర్వక వ్యాఖ్యలు & ప్రతివ్యాఖ్యలను స్వీకరించే గడువులను వరుసగా 19 సెప్టెంబర్ 2023 & 3 అక్టోబర్ 2023 వరకు ట్రాయ్ పొడిగించింది.
తర్వాత, సమయం పొడిగింపు కోసం మరికొన్ని అభ్యర్థనలు రావడంతో చివరి తేదీలను వరుసగా 3 అక్టోబర్ 2023 & 17 అక్టోబర్ 2023 వరకు మరోమారు పొడిగించింది.
మరింత సమయం కోసం అభ్యర్థనలు రావడంతో, ఆయా తేదీలను 10 అక్టోబర్ 2023 & 25 అక్టోబర్ 2023 వరకు ట్రాయ్ పొడిగించింది. వ్యాఖ్యలు/ప్రతివ్యాఖ్యల సమర్పణ కోసం మరింత సమయం పొడిగింపు కోసం వచ్చే అభ్యర్థనలను ఇకపై స్వీకరించదు.
వ్యాఖ్యలు & ప్రతివ్యాఖ్యలను ఎలక్ట్రానిక్ రూపంలో advbcs-2@trai.gov.in లేదా jtadvbcs-1@trai.gov.in ఈ-మెయిల్ ఐడీకి పంపవచ్చు. మరింత స్పష్టత/సమాచారం కోసం డైరెక్టర్ జనరల్ ట్రాయ్ సీఎస్ఆర్ &సలహాదారు  శ్రీ అనిల్ కుమార్ భరద్వాజ్ను ఫోన్లో సంప్రదించవచ్చు. నంబరు +91-11-23237922.
ప్రధాన మంత్రి కార్యాలయం
మేఘాలయ రాష్ట్ర స్థాపన దినం నాడు శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ మేఘాలయ రాష్ట్ర స్థాపన దినం నాడు ఆ రాష్ట్ర ప్రజల కు శుభాకాంక్షలు తెలిపారు.
‘‘మేఘాలయ స్థాపన దినం సందర్భం లో ఆ రాష్ట్రం లోని నా సోదరీమణుల కు, నా సోదరుల కు నా తరఫు న ఇవే శుభాకాంక్షలు. ఈ రాష్ట్రం అసాధారణ వినమ్రత కు, సోదర భావాని కి ప్రసిద్ధి చెందింది. మేఘాలయ యువత సృజనశీలురే కాక కష్టపడి పని చేసే స్వభావం కలవారు కూడాను. రాబోయే కాలాల్లో ఈ రాష్ట్రం ప్రగతి తాలూకు నూతన శిఖరాల ను అందుకోగలుగుతుంది’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
-Narendra Modi
@narendramodi
On their Statehood Day, greetings to my sisters and brothers of Meghalaya. This state is known for its remarkable kindness and spirit of brotherhood. Youngsters from Meghalaya are creative and enterprising. May the state keep scaling new heights of progress in the times to come.
8:24 AM · Jan 21, 2021
9.8K
1.8K people are Tweeting about this
ప్రధాన మంత్రి కార్యాలయం
మహిళల 60 కెజిల బాక్సింగ్లో కాంస్యపతకం సాధించిన జైస్మైన్కు అభినందనలు తెలిపిన ప్రధానమంత్రి
2022 బర్మింగ్హామ్ కామన్ వెల్త్ క్రీడలలో మహిళల 60 కేజిల బాక్సింగ్లో కాంస్య పతకం సాధించిన జైస్మైన్ను అభినందించిన ప్రధానమంత్రి " 2022 బర్మింగ్హామ్ కామన్ వెల్త్ క్రీడలలో మహిళల 60 కేజిల బాక్సింగ్లో కాంస్య పతకం సాధించిన జైస్మైన్ను అభినందిస్తూ ప్రధానమంత్రి ఒక ట్వీట్ లో , భారత క్రీడాకారులు కామన్వెల్త్ క్రీడలలో వివిధ క్రీడాంశాలలో అద్భుత ప్రతిభ కనబరిచారు. జైస్మైన్ లాంబోరియా బాక్సింగ్లో కాంస్యపతకం సాధించారని తెలసి ఆనందంగా ఉంది. ఆమె విజయం భారతదేశ బాక్సింగ్ భవిష్యత్ కు మంచి సూచన. రాగల సంవత్సరాలలో ఆమె మరిన్ని విజయాలు సాధించాలని ఆకాంక్షిస్తున్నాను."అని తెలిపారు.
(
ప్రధాన మంత్రి కార్యాలయం
మహిళల 1500 మీటర్ల పరుగులో రజత పతక విజేత హర్మిలన్ బెయిస్కు ప్రధానమంత్రి అభినందన
ఆసియా క్రీడల మహిళల 1500 మీటర్ల పరుగులో రజత పతకం కైవసం చేసుకున్న హర్మిలన్ బెయిస్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“మహిళల 1500 మీటర్ల పరుగులో రజత పతకం సాధించినందుకు అభినందనలు. క్రీడలపై ఎనలేని మక్కువ, ఉత్సాహం, దీక్షతో ఆమె ఈ అద్భుత విజయం సాధించింది” అని ప్రధానమంత్రి పేర్కొన్నారు.